OpenLLM-France/wikimedia huggingface dataset:
# Otto Schreier

Otto Schreier (Viena, 3 de març de 1901 - Hamburg, 2 de juny de 1929) va ser un matemàtic jueu austríac.

## Vida i Obra

Schreier era fill d'un conegut arquitecte vienès de família jueva. Després de fer els estudis secundaris a un prestigiós institut de Viena, va ingressar el 1919 a la universitat de Viena per estudiar matemàtiques i va tenir com a professors Furtwängler, Wirtinger i Hahn. Sota la direcció del primer, va defensar la seva tesi doctoral, sobre teoria de grups, el 1923. Aquest tema de la teoria de grups, el va fascinar tota la seva curta vida.
A partir de 1923 va estar a la universitat d'Hamburg fent recerca i docència al Seminari Matemàtic dirigit per Wilhelm Blaschke i Erich Hecke. El 1926 va obtenir la habilitació per a la docència i el 1928 va ser nomenat professor de la universitat de Rostock, càrrec que va compatibilitzar uns mesos amb el d'Hamburg, fins que va caure malalt el desembre de 1928. Va morir uns mesos després per una septicèmia amb només 28 anys. La seva esposa, Edith Jakoby, estava embarassada i la seva filla, Irene, va néixer després d'haver mort ell. Ambdues van aconseguir fugir d'Alemanya el 1939 i es van establir als Estats Units, on la seva filla es va casar amb el matemàtic Dana Scott. Tota la resta de la seva família, pares, oncles, etc. van morir víctimes de l'holocaust.
Les influències més importants en la obra de Schreier van ser les de Kurt Reidemeister i d'Emil Artin. Les seves aportacions va ser molt importants en l'estudi dels grups finits, dels grups lliures i dels grups de Lie.

## Referències

* ↑ Menger, 2003, p. 559.
* ↑ Binder, 1957, p. 202.
* ↑ Beham i Sigmund, 2008, p. 27.
* ↑ Beham i Sigmund, 2008, p. 28.
* ↑ Menger, 2003, p. 560.
* ↑ Beham i Sigmund, 2008, p. 29.
* ↑ Beham i Sigmund, 2008, p. 31.
* ↑ Beham i Sigmund, 2008, p. 33-34.

## Bibliografia

* Beham, Bernhard; Sigmund, Karl «A short tale of two cities: Otto Schreier and the Hamburg-Vienna connection» (en anglès). The Mathematical Intelligencer, Vol. 30, Num. 3, 2008, pàg. 27-35. DOI: 10.1007/BF02985376. ISSN: 0343-6993.
* Binder, Ch. «Schreier, Otto, Mathematiker». A: Österreichische Akademie der Wissenschaften (ed.). Österreichisches biographisches Lexikon 1815-1950, Volum 11 (en alemany). H. Böhlaus Nachf, 1957, p. 202. ISBN 9783700128038.
* Menger, Karl. «Otto Schreier». A: Bert Schweizer, Abe Sklar, Karl Sigmund, Peter Gruber, Edmund Hlawka, Ludwig Reich, Leopold Schmetterer (eds.). Selecta Mathematica (en alemany). Springer, 2003, p. 559-564. ISBN 978-3-7091-6045-9.

## Enllaços externs

* O'Connor, John J.; Robertson, Edmund F. «Otto Schreier» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Aznar, Enrique R. «Otto Schreier». Universidad de Granada - Depto. Álgebra. [Consulta: 2 maig 2021]. (castellà)
# Lina Esbrard, Danse serpentine

Lina Esbrard, Danse serpentine és una pel·lícula francesa dirigida per Alice Guy el 1902. Produïda per Société L. Gaumont et compagnie, dura dos minuts.

## Sinopsi

Enregistrament d'una dansa serpentina per una emuladora de Loïe Fuller.

## Anàlisi

Alice Guy ja va gravar el 1897 Danse serpentine par Mme Bob Walter.

## Repartiment

* Lina Esbrard: La dansaire

## Enllaços externs

* A IMDB, el nom de Lina Esbrard només fa referència a la referència següent : excentrique/ Lina Esbrard, Danse serpentine a Internet Movie Database (anglès). Tanmateix, la pel·lícula presentada en el set de DVD Le cinema premier 1897-1913 volum 1 publicat per Gaumont l'any 2008 mostra clarament una dansa serpentina.
* Muntatge d'imatges de danses serpentines rodades per Alice Guy a Dailymotion: podeu veure en particular imatges de Danse serpentine par Mme Bob Walter, Lina Esbrard, Danse serpentine així com una paròdia d'aquest ball de l'actor còmic anglès Harry Relph també conegut com a Little Tich dels quals Alice Guy va registrar altres números.
# Prat de dall

Un prat de dall o prat dallador és aquell tipus de prat destinat a ser dallat i del qual s'aprofita l'herba per utilitzar-la com a aliment per al ramat estabulat. Són propis de les comarques humides de muntanya però arriben a la terra baixa mediterrània, on poden formar-se en sòls fèrtils temporalment inundats. Són hàbitats semi-naturals molt rics en biodiversitat, amb gran varietat d'espècies vegetals, papallones i altres insectes que són aliment d'aus. Aquests prats són especialment valuosos quan ajuden a conformar un mosaic amb altres hàbitats (com boscos, marges, basses, entre altres), aportant diversitat i heterogeneïtat al paisatge. Per aquest motiu, es consideren un hàbitat d'interès de conservació a nivell europeu. Per garantir l'existència dels prats de dall és necessari un maneig permanent, fet que en les darreres dècades ha sigut problemàtic per la manca de relleu generacional, el sobrepastureig o la difícil viabilitat econòmica d'aquests espais a nivell agrícola en l'actualitat. Administracions com el Parc Natural de la Zona Volcànica de la Garrotxa, el Departament de Territori i Sostenibilitat i entitats com Iaeden, la Xarxa de Custòdia del Territori o Paisatges vius treballen per la promoció i conservació d'aquests hàbitats a nivell català.
El Manual d'Hàbitats de Catalunya agrupa els prats de dall en dues tipologies generals dins del principat: els prats de dall de la terra baixa i muntanya mitjana (hàbitat CORINE 38.2) i els prats de dall altimontans i subalpins (hàbitat CORINE 38.3).

## Referències

* ↑ Aguillla i Palasí, Antoni; Puche Pinazo, Felisa. Diccionari de botànica. València: Universitat de València, 2004, p. 500. ISBN 8437059151.
* ↑ i Corominas, G. M., & Viñas, X. (2001). Els prats de dall de la plana de la Selva, l? últim hàbitat per a diverses plantes higròfiles a terra baixa. Butlletí de la Institució Catalana d'Història Natural, 19-24.
* 1 2 «La importància dels prats de dall». Xarxanet, 31-08-2017.
* 1 2 3 «Cultivant biodiversitat: recuperem els prats de dall». IAEDEN.
* ↑ Carreras, J., Carrillo, E., FONT, X., MASALLES, R., NINOT, J., & VILAR, L. (2006). Manual dels hàbitats de Catalunya, Volum V. 3 Vegetació arbustiva i herbàcia (prats i pastures). Departament de Medi Ambient i Habitatge, Generalitat de Catalunya. Barcelona.
# William Yeager

William "Bill" Yeager (San Francisco, 16 de juny de 1940) és un enginyer estatunidenc. Es va fer conegut per haver inventat el 1981, un multiprotocol per a encaminadors basat en paquets, denominat «Ships in the Night» («Vaixells a la Nit»), mentre era funcionari de la Universitat Stanford. El codi va ser llicenciat per l'empresa Cisco Systems i va formar part del nucli del primer Cisco IOS.

## Referències

* ↑ «The Router: A Toast to William Yeager» (en anglès), 10-01-2010. [Consulta: 26 gener 2010].
* ↑ John Dix. «Router man» (en anglès), 27-03-2006. Arxivat de l'original el 2013-06-05. [Consulta: 26 gener 2010].

## Enllaços externs

* Biografia a Sun Microsystems Arxivat 2011-05-20 a Wayback Machine.(anglès)
# Symphurus minor

Symphurus minor és un peix teleosti de la família dels cinoglòssids i de l'ordre dels pleuronectiformes que viu a l'oest de l'oceà Atlàntic.

## Referències

* ↑ The Taxonomicon (anglès)
* ↑ FishBase (anglès)
# Sant Esteve de Montenartró

Sant Esteve de Montenartró és l'església parroquial del poble de Montenartró, en el terme municipal de Llavorsí, a la comarca del Pallars Sobirà. És a l'entrada del poble des del nord-oest. Aquesta església fou, al llarg de l'Edat mitjana i bona part de la moderna, seu d'un dels deganats eclesiàstics en què estava dividit el Pallars Sobirà. El deganat de Montenartró arribà a tenir unes quaranta parròquies, que incloïa tot l'Alt Pallars, llevat de les valls de Cardós i Ferrera, que conformaven el Deganat de Cardós.

## Bibliografia

* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Llavorsí». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Sant Esteve de Montenartró en el seu entorn, a l'Institut Cartogràfic de Catalunya
# Prat d'Orient

El Prat d'Orient és un indret situat al nord del Roc dels Quatre Alcaldes, que s'estén en el límit entre quatre termes municipals diferents, pertanyents a tres comarques: la part meridional és del terme de Conca de Dalt, del Pallars Jussà (antic terme d'Hortoneda de la Conca); la nord-occidental, del de Baix Pallars, del Pallars Sobirà (antic terme de Baén); la septentrional -una punxa del terme-, del de les Valls d'Aguilar (antic terme de Taús), i la nord-oriental, del de Cabó, els dos darrers pertanyents a l'Alt Urgell.

## Enllaços externs

* El Prat d'Orient en el seu entorn, a l'Institut Cartogràfic de Catalunya
# William Andersen III

William Andersen III és un politic de Labrador. Va representar el districte electoral de les muntanyes de Torngat a l'Assemblea legislativa de Terranova de l'any 1993 al 1996.
Fill d'Andrew Andersen i Christina Lampe, va néixer a Okkak Bay, Labrador. Es va casar amb Jan Woodford. Va ser un agent forestal des del 1979 al 1984. Va ser alcalde de Nain des del 1978 al 1984. Va ser president de l'Associació Inuit de Labrador des del 1984 al 1993.
Va ser escollit a l'assemblea provincial l'any 1993, guanyant per només tres vots després del recompte judicial. Andersen no es va presentar a les reeleccions del 1996. En desembre de l'any 2005, va ser nomenat president provisional al govern de Nunatsiavut, a Labrador. Va ser acusat d'agressió sexual i, per aquest motiu, va agafar una excedència el novembre de l'any 2008. Va ser declarat culpable però va obtenir la llibertat condicional l'any 2010.

## Referències

* 1 2 «Torngat Mountains». Newfoundland and Labrador Votes 2011. CBC News.
* ↑ O'Handley, Kathryn. Canadian Parliamentary Guide, 1994. ISBN 0-921925-54-9.
* ↑ «Nunatsiavut Government Comes Into Effect». Inuit Tapiriit Kanatami, 01-12-2005. Arxivat de l'original el 5 de març 2016. [Consulta: 13 d’octubre 2016].
* ↑ «Sex complaint linked to Nunatsiavut president's leave». CBC News, 09-01-2009.
* ↑ «Andersen evades jail for sex assault». CBC News, 22-10-2010.
# Daugava

«Daugava» té aquests significats:
* FC Daugava, club de futbol letó de la ciutat de Daugavpils
* Dvinà Occidental o Daugava, riu del nord-est d'Europa que desemboca a la mar Bàltica.
* Daugava (revista), publicació letona
# Whole Lotta Love

«Whole Lotta Love» és una cançó de la banda de rock dur anglesa Led Zeppelin. És la primera cançó del seu segon àlbum, Led Zeppelin II, i fou publicada com a senzill a diversos llocs del món. La versió dels Estats Units esdevingué el seu primer senzill exitós, que rebé el certificat d'Or el 13 d'abril de 1970 amb un milió de vendes. Com ja passà amb altres cançons de Led Zeppelin, no se'n publicà cap senzill al Regne Unit.
«Whole Lotta Love» és sovint citada com una de les millors cançons de tots els temps i és un dels emblemes del grup. A les llistes de 100 Millors Cançons de Guitarra de les revistes Q i Rolling Stone ocupà les posicions 3 i 11, respectivament. La Rolling Stone també la situà com la millor cançó del grup a les 40 Millors Cançons de Led Zeppelin i al número 75 de les 500 Millors Cançons de Tots els Temps. El 2009 la VH1 l'anomenà la tercera millor cançó de rock dur de la història, i el 2014 la BBC Radio 2 votà «Whole Lotta Love» com el millor riff de guitarra de tots els temps.

## Referències

* ↑ «RIAA – Gold & Platinum Searchable Database – Whole Lotta Love». RIAA. Arxivat de l'original el 24 de setembre 2015. [Consulta: 4 juny 2014].
* ↑ «The 40 Greatest Led Zeppelin Songs of All Time». Rolling Stone, 07-11-2012. Arxivat de l'original el 26 de novembre 2014 [Consulta: 24 novembre 2014].
* ↑ «500 Greatest Songs of All Time». Rolling Stone, 2004. Arxivat de l'original el 5 de juliol 2014 [Consulta: 24 novembre 2014].
* ↑ Winistorfer, Andrew. «VH1's 100 Greatest Hard Rock Songs list only slightly less annoying than their hip-hop list». VH1. Prefix Magazine, 05-01-2009. Arxivat de l'original el 21 de gener 2009. [Consulta: 1r juliol 2013].
* ↑ «Radio 2's Greatest Guitar Riffs». BBC Radio 2, 25-08-2014. Arxivat de l'original el 9 de gener 2016. [Consulta: 26 agost 2014].
# Suimanga de pit taronja

El suimanga de pit taronja (Anthobaphes violacea) és una espècie d'ocell de la família dels nectarínids (Nectariniidae) i única espècie del gènere Anthobaphes Cabanis, 1851. Habita zones de muntanya del sud de la Província del Cap, a Sud-àfrica.

## Referències

* ↑ «Suimanga de pit taronja». Cercaterm. TERMCAT, Centre de Terminologia. Rev. 15/12/2021(català)
# Salvador Serra Lloret

Salvador Serra Lloret (Alcoletge, 15 de gener de 1859 - Pego, 2 de gener 1921) fou un ric propietari i polític valencià, diputat a les Corts Espanyoles durant la restauració borbònica.

## Biografia

Membre del Partit Conservador, adscrit al corrent d'Eduardo Dato e Iradier, va ser elegit diputat provincial d'Alacant i diputat a les Corts Espanyoles pel districte de Pego a les eleccions generals espanyoles de 1920. Tanmateix, va morir abans de prendre possessió del seu càrrec.

## Referències

* Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.523. ISBN 9788495484802.
* Fitxa del Congrés dels Diputats
# Paimpol

Paimpol (en bretó Pempoull) és un municipi francès, situat a la regió de Bretanya, al departament de Costes del Nord. L'any 1999 tenia 7.932 habitants. El consell municipal ha aprovat la carta Ya d'ar brezhoneg.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 748 | 1 679 | 1 849 | 1 900 | 2 108 | 2 012 | 2 043 | 2 076 | 2 136 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 032 | 2 116 | 2 166 | 2 017 | 2 035 | 2 363 | 2 211 | 2 213 | 2 473 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 737 | 2 805 | 2 873 | 2 802 | 2 690 | 2 671 | 2 528 | 2 781 | 2 795 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 7 713 | 7 723 | 8 176 | 7 994 | 7 856 | 7 932 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 1961-1988 | Max Querrien | PS |
| 1995-2001 | Paulette Kapry | Divers gauche |
| 2001-2004 | Jacques Saleun | UDF i després UMP |
| 2004-2008 | Jean-Paul Pochard | Divers droite |
| 2008- | Jean-Yves de Chaisemartin | Divers droite |

## Persones il·lustres

* Marcel Cachin, polític comunista francès.

## Agermanaments

* Grundarfjörður
* Romsey
* Vermilion (Ohio)
# William Apess

William Apess (Colrain, Massachusetts, 1798-1839) era el fill d'un mestís pequot i d'una esclava fugida. Lluità en la Guerra del 1812, en acabar va romandre al Canadà uns anys. S'aconvertí al metodisme i fou ordenat pastor el 1829. Va escriure peces defensant els drets del seu poble com A son of the forest (1829), crítica al racisme, alhora que participava en la revolta de Mashpee del 1833, la de l'última vila índia de Massachusetts. També publicà An Eulogy of King Philipp (1836), The Experience of five indians of the pequod tribe (1833) i Indian Nullification of the Unconstitutional Laws of Massachusetts (1835).

## Vegeu també

* Abjecció
# ESCP Business School

ESCP és una escola de negocis europea amb seus a París, Londres, Berlín, Madrid i Torí. Fundada l'any 1819, és l'escola de negocis més antiga del món.
ESCP es situa entre les escoles de negocis més ben valorades del món: el 2012 va ocupar la desena posició a la llista de les millors escoles de negocis europees publicada pel Financial Times. L'any 2010, el mateix diari va escollir el seu programa de Master in Management com el millor del món, i el 2013 com el segon millor. A més a més, el seu Executive MBA figura a la 21a posició a escala mundial.
Els programes de l'escola compten amb una triple acreditació, a càrrec dels organismes AMBA, EQUIS i AACSB.

## Història

L'1 de desembre de 1819, un grup de professors d'economia i homes de negocis, encapçalats per l'economista Jean-Baptiste Say i l'empresari Vital Roux, van decidir fundar ESCP.
ESCP s'emmirallava en la famosa École Polytechnique, tot i que amb un perfil molt més modest, ja que no comptava amb el suport de l'estat. Des dels seus orígens, ESCP Europe ha tingut una vocació clarament internacional: dels 118 estudiants de la promoció de 1824, aproximadament un 30% eren estrangers, de països com ara Espanya, Brasil, Països Baixos, Alemanya, Portugal o Estats Units.
La seu londinenca es va instal·lar a l'antic edifici del New College, un centre de la Universitat de Londres i facultat de teologia de l'Església Reformada Unida. L'any 2011, ESCP va ser un dels membres fundadors de HESAM, un clúster de prestigioses institucions de recerca i educació superior en els camps de les humanitats i les ciències socials estructurat al voltant de la Universitat de la Sorbona.

## Referències

* 1 2 «Focus On - Generation Europe Foundation - Business schools and career opportunities». Arxivat de l'original el 2013-09-21. [Consulta: 7 febrer 2014].
* ↑ «Financial Times European Business School Ranking 2012». Arxivat de l'original el 2015-09-19. [Consulta: 7 febrer 2014].
* ↑ «Financial Times Master in Management Ranking 2010». Arxivat de l'original el 2015-05-23. [Consulta: 7 febrer 2014].
* ↑ «Financial Times Master in Management Ranking 2013». Arxivat de l'original el 2021-10-30. [Consulta: 7 febrer 2014].
* ↑ «Financial Times Executive MBA Ranking 2012». Arxivat de l'original el 2013-01-24. [Consulta: 7 febrer 2014].
* ↑ (anglès)Triple accredited business schools (AACSB, AMBA, EQUIS)
* ↑ Servan Schreiber Sabine (1994) Les Epices de la République, ESCP – Itinéraire d'une Grande Ecole, 1819–1994, CpL.
* ↑ «Novi Mundi Université (page 34)». Arxivat de l'original el 2013-11-05. [Consulta: 7 febrer 2014].

## Enllaços externs

* ESCP Business School - Lloc web oficial
# Whoa, Nelly!

Whoa, Nelly! és el disc debut de la cantant canadenca Nelly Furtado, de melodies pop, que va ser un gran èxit a tot el món. Va ser gravat i editat l'any 2000.

## Vendes i certificacions

Les vendes superen els 6.000.000 arreu del món, adquirint així certificació de 6x Platí
| País | Certificació | Ventes |
| EUA. RIAA | 2x Platí | 2.500.000 |
| Europa IFPI | Platí | 1.000.000 |
| Regne Unit. BPI | 2x Platí | 655.000 |
| Canadà. CRIA | 4x Platí | 480.000 |
| Austràlia ARIA | 2x Platí | 140.000 |
| Alemanya IFPI | Or | 100.000 |
| Mèxic AMPROFON | Or | 95.000 |
| França | Plata | 58,000 |
| Nova Zelanda RIANZ | 3x Platí | 45.000 |
| Suïssa IFPI | Platí | 40.000 |
| Irlanda IRMA | 2x Platí | 20.000 |
| Itàlia FIMI | Or | 50,000 |
| País | Certificació | Ventes |
| Brasil | N/A | 40.000 |
| Dinamarca IFPI | Or | 40.000 |
| Països Baixos NVPI | Or | 40.000 |
| Suècia IFPI | Or | 30.000 |
| Indonèsia | Or | 25.000 |
| Noruega IFPI | Or | 20.000 |
| Portugal IFPI | Platí | 20.000 |
| Israel | Or | 15.000 |
| Xile | Or | 10.000 |
| Índia IMI | Or | 10,000 |
| Veneçuela | Or | 10.000 |
| Singapur RIAS | Or | 7,500 |

## Senzills

Els senzills extrets van ser:
* "I'm Like A Bird" (2000) [#2 a Nova Zelanda i Austràlia, Top 10 a bastants països, nº7 món] ⇒ 3.310.000 (3x Platí).
* "Turn Off The Light" (2001) [#1 a Nova Zelanda, Top 5 a uns quants països, nº3 món] ⇒ 3.660.000 (3x Platí).
* "...On The Radio (Remember the Days)" (2001) [Èxit moderat a països com Mèxic, Holanda i Nova Zelanda, nº25 món].
* "Hey Man (2002)" [Només Canadà (nº20) i Alemanya (nº49)].
El primer i segon senzills van sonar arreu del món, mentre que el tercer i el quart van ser senzills minoritaris, i no van vendre prou per tindre cap certificació.

## Guardons
### Nominacions

* 2002: Grammy al millor àlbum de pop vocal

## Referències

* ↑ "Nelly Furtado searchable database"
* ↑ «"Ask Billboard"». Arxivat de l'original el 2007-09-29. [Consulta: 29 setembre 2007].
* ↑ «"IFPI Platinum Europe Awards - 2001"». Arxivat de l'original el 2012-02-22. [Consulta: 12 setembre 2008].
* ↑ "Nelly Furtado - UK sales"
* ↑ «"CRIA Audio certifications"». Arxivat de l'original el 2010-10-19. [Consulta: 12 setembre 2008].
* ↑ "ARIA Charts - Accreditations - 2001 Albums". Retrieved September 16 2006.
* ↑ «"Search: Whoa, Nelly!"». Arxivat de l'original el 2007-09-27. [Consulta: 12 setembre 2008].
* ↑ «"Certifications on Amprofon"». Arxivat de l'original el 2017-09-28. [Consulta: 12 setembre 2008].
* ↑ «"Certification value on Mexico"». Arxivat de l'original el 2015-09-30. [Consulta: 12 setembre 2008].
* ↑ "Estimated France album sales"
* ↑ «"New Zealand Top 50 Albums Chart"». Arxivat de l'original el 2012-05-25. [Consulta: 12 setembre 2008].
* ↑ "Hit Parade database"
* ↑ "Brazil sales" Arxivat 2007-03-11 a Wayback Machine..
* ↑ «"Nelly Furtado is back Com Força"». Arxivat de l'original el 2007-10-10. [Consulta: 12 setembre 2008].
# Salvador Seguí

Salvador Seguí és el nom dels següents personatges:
* Salvador Seguí i Rubinat, conegut com El noi del sucre, fou un dels líders més destacats del moviment anarcosindicalista de Catalunya de principis del segle xx.
* Salvador Seguí Pérez, fou un compositor i musicòleg valencià.
# Orem

Orem és una població dels Estats Units a l'estat de Utah. Segons el cens del 2000 tenia 84.324 habitants.

## Demografia

Segons el cens del 2000, Orem tenia 84.324 habitants, 23.382 habitatges, i 19.079 famílies. La densitat de població era de 1.765,6 habitants per km².
Dels 23.382 habitatges en un 48,8% hi vivien nens de menys de 18 anys, en un 69% hi vivien parelles casades, en un 9,5% dones solteres, i en un 18,4% no eren unitats familiars. En el 12,4% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,57 i el nombre mitjà de persones que vivien en cada família era de 3,93.
Per edats la població es repartia de la següent manera: un 35,4% tenia menys de 18 anys, un 17,4% entre 18 i 24, un 25,8% entre 25 i 44, un 14,5% de 45 a 60 i un 6,9% 65 anys o més.
L'edat mediana era de 24 anys. Per cada 100 dones de 18 o més anys hi havia 95,2 homes.
La renda mediana per habitatge era de 47.529 $ i la renda mediana per família de 51.214 $. Els homes tenien una renda mediana de 38.221 $ mentre que les dones 22.815 $. La renda per capita de la població era de 16.590 $. Entorn del 5,8% de les famílies i el 8,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Orem». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Orem». American Fact Finder. Oficina del Cens dels Estats Units, 12-01-2010.
Plantilla:Comtat de Utah